
KĖDAINIŲ RAJONO SAVIVALDYBĖS TARYBA

SPRENDIMAS
DĖL PARAMOS SUTEIKIMO IŠ KĖDAINIŲ RAJONO SAVIVALDYBĖS SMULKIOJO VERSLO RĖMIMO FONDO VŠĮ LANGAKIŲ SAVARANKIŠKO GYVENIMO NAMAMS
2021  m. balandžio 21 d.  Nr. SP-127
Kėdainiai

            Vadovaudamasi Lietuvos Respublikos vietos savivaldos įstatymo 6 straipsnio 38 punktu, 16 straipsnio 2 dalies 17 punktu, Lietuvos Respublikos smulkiojo ir vidutinio verslo plėtros įstatymo 6 straipsnio 2 punktu ir atsižvelgdama į Smulkiojo verslo rėmimo fondo nuostatus, patvirtintus Kėdainių rajono savivaldybės tarybos 2019 m. gruodžio 20 d. sprendimu Nr. TS-285 ,,Dėl Kėdainių rajono savivaldybės smulkiojo verslo rėmimo fondo nuostatų patvirtinimo“, Kėdainių rajono savivaldybės Smulkiojo verslo rėmimo fondo komisijos 2021 m.  balandžio 7 d. posėdžio protokolu Nr. 5, Kėdainių rajono savivaldybės taryba  n u s p r e n d ž i a: 
1. Padengti dalį VšĮ Langakių savarankiško gyvenimo namų naujos darbo vietos steigimo 
išlaidų – 453,70 Eur. 
2. Pavesti Kėdainių rajono savivaldybės administracijos direktoriui sudaryti finansinės 
paramos įgyvendinimo sutartį su VšĮ Langakių savarankiško gyvenimo namais.
3. Pavesti vykdyti sprendimą Apskaitos skyriui.
Šis  sprendimas per vieną mėnesį nuo sprendimo  paskelbimo dienos gali būti skundžiamas 

Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.
Savivaldybės meras                                                                                                          
Aušrelė Kaminskienė                                  Arūnas Kacevičius                        Jolanta Sakavičienė

Kėdainių rajono savivaldybės tarybai

AIŠKINAMASIS RAŠTAS

DĖL PARAMOS SUTEIKIMO IŠ KĖDAINIŲ RAJONO SAVIVALDYBĖS SMULKIOJO VERSLO RĖMIMO FONDO VŠĮ LANGAKIŲ SAVARANKIŠKO GYVENIMO NAMAMS
2021 m. balandžio 12  d.

Kėdainiai

Parengto sprendimo projekto tikslai:

             Skatinti smulkųjį verslą Kėdainių rajone, suteikti finansinę paramą įmonėms, pradedančioms ir plėtojančioms  verslą Kėdainių rajono savivaldybėje.

Sprendimo projekto esmė, rengimo priežastys ir motyvai: 

             Kėdainių rajono smulkiojo verslo rėmimo fondo komisija (toliau – Komisija)  siūlo iš  Kėdainių rajono  savivaldybės smulkiojo verslo rėmimo fondo dalinai padengti naujos darbo vietos kūrimo išlaidas:

            2021 m. vasario 22 d. gauta VšĮ Langakių savarankiško gyvenimo namų vadovės  paraiška dalinai kompensuoti išlaidas 907,41 Eur už įsigytą įrangą (nupirktas nešiojamasis kompiuteris),  įsteigus 2021-02-08 0,25  buhalterio  naują darbo vietą.  Įmonė įsteigta 2018-05-03.  Pagrindinė veikla – kita stacionarinė globa ir stacionarinė pagyvenusių ir neįgaliųjų asmenų globos veikla.   
             2019 m. pajamos buvo 5999,00 Eur, įstaiga pelno neturėjo. 2020 m. pajamos – 826 Eur, įstaiga pelno neturėjo.  2021 m. 1 ketvirtį gautos pajamos – 870,23 Eur, kitos paslaugos – 24,52 Eur.  Šiuo metu įmonėje dirba 2  darbuotojai.
             Kadangi praeitame Tarybos posėdyje trūko informacijos apie įstaigos veiklą ir finansavimo šaltinius, todėl buvo paprašyta pateikti papildomą  informaciją apie gautą paramą ir finansavimo šaltinius,  teikiamas paslaugas ir dirbančiųjų darbuotojų skaičių. 

            Įstaigos gautame rašte 2018-2020 m. pateikti šie finansavimo šaltiniai ir gautos lėšos:

2018 m.  – 0; 2019 m. – iš ES fondų gauta 38 718,00 Eur, Savivaldybės biudžeto – 13 760,00 Eur; 2020 m. – iš ES fondų – 38 460,67 Eur ir savivaldybės biudžeto – 5 786,00 Eur. 

            Rašte nurodoma, kad įstaigoje dirba 0,25 etato direktorė ir nuo š. m. kovo 1 d. buhalteris dirba 0,5 etato. 

            Smulkiojo verslo rėmimo fondo komisijos posėdyje dalyvavusi įstaigos direktorė D. Jablonskienė sakė, kad šiuo metu įstaigos situacija sudėtinga. Iki gegužės mėnesio pagal ES projektą įsipareigojusi apgyvendinti 7 senelius. Įstaigoje gyvena vienas senelis, kuris šiuo metu yra išvežtas gydyti į Kėdainių ligoninės slaugos skyrių. Ruošiami dokumentai apgyvendinti antrąjį gyventoją (būtina medicininė pažyma, kurią gauti užtrunka 3-4 sav.). Direktorė apgailestavo, kad nors ir vyksta intensyvus darbas ieškant gyventojų, tačiau pandemijos laikotarpiu negalinti gyvai bendrauti su seneliais ir paaiškinti gyvenimo namuose naudą.  Gyventojų paieškai tenka pasitelkti tik reklamos priemones – skrajutes, straipsnius spaudoje ir internetinėje erdvėje. 2018 m. kai planavo šių namų kūrimą, buvo apklausti seniūnijos gyventojai, kuriems šie savarankiško gyvenimo namai atrodė reikalingi. Šiuo metu labai sudėtinga pandemijos laikotarpiu prikviesti senelius apsigyventi jų namuose, nes senelių pensijos nedidelės, taip pat pandemijos laikotarpiu žiniasklaidoje pasirodė pranešimai apie senelių namuose  esamus pandemijos židinius. Seneliai baiminasi susirgti ir lieka savo namuose. 

            Vienam gyventojui šiuose namuose apsigyventi kainuoja 380 Eur/mėn. 
            2021 m. Kėdainių rajono savivaldybė patvirtino programą, pagal kurią planuojama skirti 11,40 tūkst. Eur programai įgyvendinti (programoje planuojama, kad šiemet apsigyvens 5 gyventojai, dirbs 4 darbuotojai), paslaugas planuoja teikti visus metus 24 val. per parą. Programoje  planuojamos išlaidos: darbo užmokesčiui – 6,00 tūkst. Eur, patalpų išlaikymo – 1,3 tūkst. Eur, ryšių – 0,3 tūkst. Eur, transporto – 0,4 tūkst. Eur, kitos prekės ir paslaugos – 3,4 tūkst. Eur. 
            2021 m. vasario 8 d. įsteigtai buhalterio vietai nuo š. m. kovo 1 d. pakeista darbo sutartis, kurioje nurodoma 0,5 buhalterio etato. Smulkiojo verslo rėmimo fondo komisija siūlo  (7 komisijos nariai iš dalyvavusių 8 narių) kompensuoti 50 proc. patirtų   išlaidų darbo vietai įsteigti. 

            Įrangos įsigijimas, sukūrus naują darbo vietą,  kompensuojamas be PVM. Įmonė šias Smulkiojo verslo rėmimo fondo nuostatų sąlygas atitinka. Išrašytos sąskaitos ir įmonės  apmokėtos lėšos su PVM − 1097,97 Eur. Galima kompensavimo suma – 907,41 Eur. Tačiau Smulkiojo verslo rėmimo fondo komisijos nariai nusprendė kompensuoti 1/2 prašomos sumos, kadangi steigiama 0,5 etato nauja darbo vieta, t. y. kompensuoti 453,70 Eur. 
Lėšų poreikis (jeigu sprendimui įgyvendinti reikalingos lėšos):

               Smulkiojo verslo rėmimo fonde 2021 m. balandžio 12 d. buvo 121 831,78 Eur
Sprendimui įgyvendinti reikia 453,70 Eur.  

Laukiami rezultatai:

        Sukurta nauja darbo vieta  sutaupys lėšų, taip reikalingų įstaigai pradėjusiai veiklą.   
Numatomo teisinio reguliavimo poveikio vertinimas*

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.
Smulkiojo rėmimo fondo komisijos pirmininko pavaduotoja                                       Aušrelė Kaminskienė

